**HATÁSVIZSGÁLATI LAP**

1. **Társadalmi hatások**

A rendelet csökkenti a koronavírus terjedésének sebességét, a fertőzöttek számát.

1. **Gazdasági, költségvetési hatások**

A rendelet az önkormányzat költségvetését nem érinti.

1. **Környezeti hatások**

A rendelet csökkenti a koronavírus fertőzöttek számát, védi az emberek egészségét, életét.

1. **Egészségi következmény**

A rendelet csökkenti a koronavírus fertőzöttek számát, elősegíti az egészség megvédését.

1. **Adminisztratív terheket befolyásoló hatások**

A rendeletnek adminisztratív terheket befolyásoló hatása nincs.

1. **A jogszabály megalkotásának szükségessége, a jogalkotás elmaradásának várható következményei**

A rendelet megalkotása nem kötelező.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

A Kormány a 40/2020. (III.11.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. Kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat. tv.) 46. § (4) bekezdése szerint valamennyi képviselő-testületi feladat- és hatáskört a polgármester gyakorolja, az ott meghatározott korlátra tekintettel.

A Kat. tv. hivatkozott felhatalmazása alapján a Képviselő-testület rendeletalkotási kizárólagos hatáskörét is a polgármester gyakorolja kihirdetett veszélyhelyzetben.

A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Korm. rendelet 3. §-ában felhatalmazást kapott a települési önkormányzat polgármestere, mint a helyi önkormányzat képviselő-testülete hatáskörének a Kat. tv. 46. § (4) bekezdése alapján gyakorlója, hogy önkormányzati rendeletben a kijárási korlátozásról szóló 71/2020. (III. 27.) Korm. rendeletben foglaltaktól szigorúbb kijárási szabályokat állapítson meg 2020. április 18. (szombat) 00.00 órától 2020. április 19. (vasárnap) 24.00 óráig terjedő időtartamra.

**RÉSZLETES INDOKOLÁS**

1. **§-hoz**

A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Korm. rendelet 3. §-ában kapott felhatalmazás alapján a tiszakécskei lakosok védelme érdekében, abból a célból, hogy a különösen frekventált közterületeken ne alakuljon ki a járványveszély szempontjából veszélyes tömeg, a kijárási korlátozásról szóló 71/2020. (III.27.) Korm. rendeletben foglaltaktól szigorúbb kijárási szabályokat rendelek el 2020. április 18-án szombat 00.00 órától 2020. április 19-én vasárnap 24.00 óráig, tekintettel arra a tapasztalatra, miszerint az 1. §-ban megjelölt területeket hétvégén sok kiránduló keresheti fel.

1. **§-hoz**

A 2. § az önkormányzati rendelet hatályba lépéséről rendelkezik, és a felhatalmazás terjedelmének megfelelő hatályvesztésének időpontját tartalmazza.

***Tiszakécske Város Önkormányzata Képviselő-testületének***

***5/2020. (IV.17.) önkormányzati rendelete***

***a kijárási korlátozásról szóló 71/2020. (III.27.) Korm. rendeletben foglalt szabályoknál szigorúbb rendelkezések megállapításáról***

Tiszakécske Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott hatáskörében, a hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Korm. rendelet 3. §-ban kapott felhatalmazás alapján, Tiszakécske Város Önkormányzata Képviselő-testületének az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**
   1. Közterületen tilos a padon vagy más utcabútoron való tartózkodás és a játszótér használata.
   2. Nem folytatható egyéni szabadidős sporttevékenység, horgászat, szabadidős célú gyalogos közlekedés az alábbi területeken:
2. Tiszakécskei-Holt-Tisza partélétől számított 200 m-es övezeten belül,
3. Szabadstrand területén,
4. Miskó István sétányon.
   1. A (2) bekezdésben foglaltak nem vonatkoznak azon személyekre, akik érvényes lakcímkártyával bizonyítani tudják, hogy Tiszakécske Város közigazgatási területén lakóhellyel vagy tartózkodási hellyel rendelkeznek.
5. **§**

Ez a rendelet 2020. április 18-án lép hatályba és 2020. április 20-án hatályát veszti.

Tiszakécske, 2020. április 17.

***Tóth János Gombosné dr. Lipka Klaudia***

polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2020. április 17.**

**Gombosné dr. Lipka Klaudia**

**jegyző**